Valteris Baliukonis

Valteris Baliukonis (1969 m. Buenos Airėse, Argentina – 2014 m. kovo 8 d. Antazavėje, Zarasų rajonas) – Lietuvos diplomatas, valstybės tarnautojas.

 Biografija 
1987 m. baigė Vilniaus 23-iąją vidurinę mokyklą. Studijavo Vilniaus universiteto Chemijos fakultete bei VU Tarptautinių santykių ir politikos mokslų institute.

1995 m. pradėjo dirbti LR užsienio reikalų ministerijoje, buvo Valstybinio ir diplomatinio protokolo tarnybos direktoriaus pavaduotojas. Nuo 2000 m. rudens ėjo Lietuvos generalinio konsulo Jungtiniuose Arabų Emyratuose pareigas, vėliau buvo laikinuoju reikalų patikėtiniu Lietuvos ambasadoje Argentinoje.

2004–2009 m. prezidento Valdo Adamkaus patarėjas diplomatiniais klausimais, Užsienio politikos grupės vadovas. 2006 m. suteiktas nepaprastojo pasiuntinio ir įgaliotojo ministro diplomatinis rangas.http://www3.lrs.lt/pls/inter3/dokpaieska.showdoc_l?p_id=274684 Pasibaigus V. Adamkaus kadencijai kurį laiką dirbo Seimo pirmininko Arūno Valinsko vyresniuoju patarėju. Planuota V. Baliukonį skirti Lietuvos ambasadoriumi Ispanijoje (tam buvo pritaręs LRS Užsienio reikalų komitetas Seimo komitetas pritarė Valterio Baliukonio skyrimui ambasadoriumi, 2009-04-15, buvo gautas Ispanijos vyriausybės pritarimas), tačiau prezidentė Dalia Grybauskaitė atsisakė jį skirti ambasadoriumi.

2010–2013 m. vadovavo Lietuvos specialiajai misijai Afganistano Islamo Respublikoje V. Baliukonis pradėjo darbą misijoje Afganistane, 2010-01-28, vėliau buvo Lietuvos URM ambasadorius ypatingiems pavedimams.

Žuvo 2014 m. kovo 8 d. savo sodyboje Antazavėje.Nukritęs nuo laiptų mirė buvęs prezidento patarėjas V. Baliukonis, 2014-08-08 

 Įvertinimas 
 2003 m. ordino „Už nuopelnus Lietuvai“ Riterio kryžius http://www3.lrs.lt/pls/inter3/dokpaieska.showdoc_l?p_id=205778

 Šaltiniai 

Kategorija:Lietuvos diplomatai
Kategorija:Lietuvos valstybės tarnautojai
Kategorija:Argentinos lietuviai